Atemptat 'Charlie Hebdo': El camí de París a la gihad | Internacional | EL PAÍS Catalunya\nEl nihilisme, el conflicte sirià i la propaganda esperonen el reclutament de joves\n11 GEN 2015 - 00:01\tCET\nFotograma de l'autor dels atemptats de Tolosa, de març del 2012.\nAlguns són molt joves, de vegades conversos, de vegades de família musulmana, uns rurals, altres urbans, d'entorns desfavorits o de classe mitjana, i entre ells hi ha dones joves, parelles amb fills... Els europeus senten vertigen quan descobreixen als mitjans de comunicació, setmana rere setmana, el nou rostre de centenars dels seus fills que marxen a Síria a allistar-se a les files de la insurrecció gihadista, o que senten la temptació de fer-ho. “La nostra capacitat ha arribat al límit”, s'alarmava el fiscal general d'Alemanya, Harald Range, davant el nombre d'investigacions obertes. A França, els serveis de seguretat calculen que al voltant de mil persones s'han incorporat a la guerra santa o que n'han tornat.\nFrança reclama unitat contra el terror\n"El proper ‘Charlie’ serà divertit”\nLa UE busca tancar els forats de la lliure circulació\nQuè vol dir aquest entusiasme per unir-se a uns combatents coneguts pels caps tallats, els ostatges assassinats i els pobles sencers martiritzats? Com entendre què és el que convenç uns joves, alguns aparentment ben integrats, per arriscar la vida per una causa a la qual, en alguns casos, res no els semblava predestinar? Com s'ha d'interpretar la velocitat amb què aquests joves prenen la decisió, tal com afirmen els pares aterrits i impotents?\nEls conversos a la religió musulmana ofereixen, en opinió d'Olivier Roy, professor a l'Institut Universitari Europeu de Florència, una primera “clau de comprensió” del fenomen. “El seu elevat percentatge (entre el 20% i el 25%) mostra que no som davant la radicalització d'una part de la població musulmana”, explica. “És una constant des de fa 15 anys”. “El fenomen ha sobrepassat les comunitats musulmanes”, diu Farhad Khosrokhavar, autor d'un llibre titulat Radicalisation (Maison des sciences de l’homme, 2014). “Des de fa any i mig s'ha tornat molt més global. Ara també inclou la franja d'edat entre 15 i 17 anys i les classes mitjanes”.\nCom es pot explicar aquesta onada d'allistaments? Per Olivier Roy, aquests joves estan atrapats en un “moviment generacional” caracteritzat per una forma de nihilisme. “En els missatges que deixen alguns, diuen: ‘Jo tenia una vida buida, sense propòsit’. La meva generació escollia l'extrema esquerra; ells, la gihad, perquè és el que hi ha ara”.\nEntre el 20% i el 25% dels gihadistes són conversos, observa\nel professor Roy\nTambé influeix el Pròxim Orient. Segons Samir Amghar, investigador a la Universitat del Quebec, fins a la revolta siriana contra Bashar al-Assad “ens trobàvem en una fase de declivi del gihadisme”. La mort d'Ossama bin Laden, la detenció de nombrosos líders i la reinserció d'altres en els règims del Golf s'havien conjugat per afeblir el moviment. “Les primaveres àrabs li van donar nou impuls”, continua l'especialista, “sobretot amb l'alliberament de nombrosos gihadistes empresonats, per exemple a Tunísia i Líbia. I Síria va proporcionar una zona de conflicte, una nova utopia”.\nQue Occident renunciés a intervenir contra el règim de Bashar al-Assad el 2013, després que utilitzés armes químiques, va reforçar la revolta contra el sentiment d'abandonament de l'oposició siriana.\nPer descriure per què l'abscés sirià té aquest poder d'atracció, Mohamed Ali Adraoui, autor de l'assaig Le salafisme mondialisé (PUF, 2013), estableix un paral·lelisme amb la capacitat de mobilització d'una organització no governamental. Una ONG “funciona a través de la globalització i la utopia”, explica. “Quan es produeix una catàstrofe en alguna zona, les persones mogudes per aquest esperit de solidaritat s'apressen a anar-hi”. En aquest cas, la catàstrofe és el conflicte sirià, amb les imatges de civils utilitzats com a objectius o enverinats amb armes químiques.\nEn les motivacions dels qui hi han anat a lluitar en els últims mesos, afirma també Farhad Khosrokhavar, “hi ha una reinterpretació de la finalitat humanitària. Molts no estan en la gihad. Allà, amb l'adoctrinament, es poden transformar”. La facilitat d'accés als escenaris de guerra contribueix a convertir el fenomen en una onada sense precedents, segons Jean-Pierre Filiu. “Surten de París al matí i hi arriben a la nit”.\n“Molts van a Síria només per demostrar que són capaços d'anar-hi”, diu un expert\nL'Argèlia dels anys noranta, marc d'un enfrontament molt sagnant entre Estat i islamistes, representa un exemple en cas contrari que resulta molt instructiu. Malgrat els llaços entre aquest país i Europa, en particular França, no va tenir el mateix efecte crida per als joves europeus. Va ser així, explica Farhad Khosrokhavar, perquè, al contrari que el drama sirià, no es va inscriure en el context d'esperança col·lectiva de les revolucions àrabs. L'investigador identifica una dimensió europea en aquesta temptació gihadista. Per començar, perquè afecta molts països del continent en la mateixa escala, molt més, proporcionalment, que als Estats Units. “Hi ha un malestar europeu. La nació, al cor de la construcció d'Europa, està en crisi. Europa ja no aconsegueix oferir un horitzó d'esperança a la gent jove”, explica.\nA L’Apocalypse dans l’islam (Fayard, 2008), l'historiador Jean-Pierre Filiu insisteix en la importància de la dimensió apocalíptica, associada al territori d'influència de l'Estat Islàmic. El Sham, l'equivalent al Llevant, amb la franja sirianoiraquiana al centre, està vinculat en la tradició musulmana a les profecies de la fi dels temps. Unes profecies que ocupen el centre del discurs dels gihadistes i que intervenen en la seducció exercida pel camp de batalla. “Com més dèbil és la cultura musulmana dels candidats a la gihad, més fort és el paper de les profecies”, destaca Filiu. “Aquest aspecte està lligat a la fascinació de la violència, la cultura gore que veiem pertot arreu”, opina Olivier Roy. “És un fenomen profundament modern i generacional. La dimensió apocalíptica és en la nostra cultura. No volem veure que l'EI és un producte de la nostra modernitat”.\nAquest univers s'il·lustra a través de documents, especialment vídeos, que els aspirants a la gihad tenen a la seva disposició a Internet. Dounia Bouzar i el centre francès de prevenció contra les derives sectàries vinculades a l'islam estudien el que segueixen a la xarxa els joves temptats de marxar. La investigadora adverteix sobre la sofisticació de la propaganda gihadista, que avui presenta “ofertes individualitzades” per introduir-se en els diferents “universos de referència” dels joves. Alguns destaquen els “valors humanistes” i altruistes, altres agafen prestats elements dels videojocs, altres insisteixen en la “comunitat de substitució” que el compromís podria donar als joves amb problemes per trobar un lloc propi. “Al principi”, explica Dounia Bouzar, “els atrapen a Internet temes que de vegades no tenen res a veure amb l'islam, sobretot teories de la conspiració”.\nEls que marxen comparteixen de vegades el seu recorregut amb els internautes, penjant fotos i vídeos\nL'antropòloga descriu també en el seu informe “les tècniques de secta” que utilitzen els reclutadores a Internet: l'aïllament i després la ruptura amb els familiars i amics, la despersonalització, les teories de la conspiració. Roy matisa: “Aquests joves són voluntaris. Són ells els que busquen les pàgines web”. La xarxa és el principal agent de reclutament de la gihad? Samir Amghar ho dubta: “Internet és un lloc de socialització, d'alfabetització gihadista. Però no és Internet el que els fa marxar. Sovint és un amic, algú que coneixen, un líder carismàtic”.\nInternet i les xarxes socials, en qualsevol cas, aporten una altra dimensió poderosa al compromís d'aquests joves que inclou la construcció de si mateixos. Ara, els que marxen comparteixen de vegades el seu recorregut amb els internautes, penjant fotos i vídeos de cada etapa. Es fotografien amb un kalàixnikov, encara que mai hagin entrat en combat. “La persona es transforma”, resumeix Filiu. “Es converteix en un guerrer. Maxime Hauchard [un francès que apareix als vídeos de les decapitacions] es converteix en Abu-Abdul·là al-Faransi, carregat d'armes. La transformació física també és impressionant. Acaben assemblant-se a al-Bagdadi”, el cap de l'Estat Islàmic.\nEl “amateurisme” d'aquests nous reclutes va acompanyat de la “teatralització” del seu compromís, segons Samir Amghar. “És una visió estètica de l'islam. Van a Síria, més que per combatre contra al-Assad, per demostrar que són capaços d'anar-hi. És postureig. Aquests joves són producte d'una societat occidental en què la imatge és fonamental i és difícil viure en l'anonimat. Fins i tot amb poc talent es pot ser una estrella”. I jugar amb la mort.\nTraducció de María Luisa Rodríguez Tapia.


El grup andorrà MoraBanc arrenca la seva activitat a Espanya amb una agència de valors a Barcelona\nPublicat 4/2/2020 16:50:11 +01:00CET\nMoraBanc obrirà una agència de valors a Barcelona amb la marca MoraWealth i començarà així la seva activitat a Espanya, ha informat el grup bancari andorrà en un comunicat aquest dimarts.\nMoraWealth, que obrirà les seves portes aquest febrer, és "una proposta basada en la professionalitat i l'experiència adquirida en els més de 60 anys d'activitat en banca privada", ha defensat el grup, que ha explicat que serà la quarta filial fora d'Andorra.\nAmb seu a l'avinguda Diagonal de Barcelona, MoraWealth oferirà serveis d'assessorament financer, de gestió discrecional de patrimonis "ajustada i personalitzada segons les necessitats de cada client", així com de recepció i transmissió d'ordres.\nTambé s'oferiran els serveis d'assessorament d'inversió i gestió de carteres "amb el valor diferencial que genera l'acord global que el grup MoraBanc té amb Goldman Sachs Asset Management".\n"És una oferta de valor diferenciada que aprofita les sinergies amb el Grup MoraBanc, una entitat amb solvència elevada i criteris de gestió amb visió de permanència, que prioritza la seguretat i tranquil·litat dels seus clients", ha concretat MoraBanc.\nL'agència de valors se sustentarà en "un model de multicustòdia i arquitectura oberta", disponible per als seus clients i qualsevol altre, perquè el grup té acords de custòdia amb diferents entitats.\nPel president de MoraBanc, Pedro González Grau, la nova entitat suposa "l'extensió a un mercat molt afí, amb una oferta de servei molt centrada en el client, complementada amb un producte diferencial i competitiu".\nEl director general de MoraBanc, Lluís Alsina, ha explicat que l'arribada del grup a Espanya a través de MoraWealth respon "al Pla estratègic d'expansió i a la voluntat de tenir presència en un mercat natural per al grup, en un moment de creixement".\nCARLES GUIMERÀ, DIRECTOR DE MORAWEALTH\nEl director general de la filial del grup andorrà serà Carles Guimerà, que té més de 25 anys d'experiència en el sector financer amb diferents responsabilitats en l'àmbit de Tresoreria i Mercat de Capitals, així com en Banca Privada.\nGuimerà fa sis anys que forma part del departament de Capital Markets de MoraBanc i anteriorment va estar a Caixa Catalunya i Bank of America.\nA ANDORRA, SUÏSSA I ELS EUA\nEl Grup MoraBanc és un grup financer andorrà de capital 100% familiar que té origen a MoraBanc, i "una àmplia experiència en la gestió de patrimonis individuals, familiars i institucionals".\nA banda del banc, el grup inclou MoraBanc Asset Management i MoraBanc Assegurances a Andorra, i Boreal, amb dues gestores de patrimonis a Suïssa i els Estats Units, així com un 'broker dealer' als Estats Units.\nL'equip del Grup el 2018 estava format per 313 persones i els recursos gestionats van arribar als 6.540 milions d'euros.


IPOP FM estrena estudi a Lleida per oferir la millor música alternativa - Teleponent\nInici Cultura Música IPOP FM estrena estudi a Lleida per oferir la millor música alternativa\nIPOP FM estrena estudi a Lleida per oferir la millor música alternativa\nL'emissora va començar a funcionar gràcies a la passió per la ràdio del seu creador, Ricard Duran\nIPOP FM és una ràdio online que fa dos anys va endegar les seves emissions via internet per oferir 24 hores de música alternativa, retransmissió d’esdeveniments musicals i diferents programes dedicats al món musical. Una iniciativa que va néixer per la passió del seu creador, Ricard Duran, per fer una ràdio que s’allunyés dels cànons habituals, amb un estil fresc, proper i modern.\nLa posada en marxa del seu somni i el seu èxit ha portat a en Ricard a establir-se en un estudi situat al Carrer Governador Montcada 1 de la ciutat de Lleida. Una ubicació acollidora i on respira 100% un ambient dedicat a les ones i la bona música.\nEl que va començar com un hobby ha arribat a ser un projecte consolidat i en expansió. I és que IPOP FM té diferents canals per ser escoltada, des de la web oficial, xarxes socials i sistemes de descàrrega dels seus podcast.\nI el futur s’entreveu amb optimisme, amb nous continguts, la cobertura de tot allò relacionat amb l’alternatiu i com a mitjà dedicat a la cultura musical i els artistes en eclosió de les terres de Lleida i tot l’Estat.\nNosaltres l’hem visitat per veure’l en acció i que ens comenti les claus per dur a terme el seu somni i de pas alegrar a tots i totes els oients que dia a dia escolten la seva (magnífica) veu.\nEt desitgem molts èxits i un gran futur Ricard!\nArticle anteriorSistema pioner per predir tempestes amb pedra amb mitja hora d’antelació\nArticle següentArran acusa Ros de “jugar brut” per portar a judici 3 joves per retirar plaques franquistes


La cadena de subministrament de mà d’obra: com el personal estranger s’acaba endeutant a Malàisia – Mobile Social Congress\nLa cadena de subministrament de mà d’obra: com el personal estranger s’acaba endeutant a Malàisia\nDes de la dècada de 1990, el sector de les manufactures de Malàisia té una enorme dependència de la mà d’obra barata estrangera. L’any passat, al país hi havia registrades 2,2 milions de persones migrants i, segons les dades de l’Organització Internacional per a les Migracions, n’hi havia entre 2 i 4 milions més que treballaven sense papers. Es tracta de persones procedents sobretot de Bangla Desh, Nepal, Birmània i Indonèsia.\nMentre que les empreses de Malàisia contracten personal migrant altament qualificat i semi-qualificat a uns costos molt elevats, la mà d’obra sense formació i poc qualificada sol haver de pagar per disposar d’un contracte de treball.\nAquestes persones sovint es veuen obligades a assumir comissions abusives per accedir a feines poc qualificades a Malàisia, fet que pot fer caure famílies senceres en dinàmiques d’endeutament i exposar-les a situacions de servitud per deutes.\nTreballadores entrevistades per Danwatch, com l’Alina i la Binsa, afirmen que van haver de pagar comissions d’entre 950 i 1.100 euros, l’equivalent a quatre o cinc mesos de salari base, i que van dedicar el primer any de feina a Malàisia a saldar aquest deute.\nSegons les investigacions que sol publicar la premsa de Malàisia moltes persones treballadores –sobretot de Bangla Desh– han arribat a pagar 4.200 euros per poder tramitar el permís de treball i obtenir el bitllet d’avió.\n“Quantitats desorbitades de sotamà”\nSegons els col·lectius de defensa dels drets laborals, s’arriben a pagar quantitats desorbitades sobretot perquè hi ha molts intermediaris que s’enriqueixen amb el procés de contractació d’aquestes persones.\nSegons Andy Hall, especialista en drets del personal migrant al sud-est asiàtic, a Malàisia i als països exportadors de mà d’obra hi ha xarxes d’agències i intermediaris de recursos que funcionen gràcies “al cobrament de quantitats desorbitades de sotamà”.\nHall explica com funciona la cadena de subministrament de mà d’obra: normalment, al primer nivell hi ha la fàbrica malaia que busca personal, que intenta obtenir el màxim benefici escollint la millor oferta de totes les presentades per les agències de recursos humans de Malàisia. Tot seguit, l’agència que ha comprat l’oferta la traspassa a l’agència del país d’origen de les migrants que li ofereixi més diners, la qual acaba repercutint aquests costos sobre els intermediaris ubicats als nivells inferiors.\nDesprés, els intermediaris van als pobles i a les ciutats del personal migrant a exigir-los pagaments que generin prou beneficis per a tots els integrants de la cadena.\nEn general, si la persona treballadora no pot pagar la comissió de seguida llavors ha de treballar per saldar el deute quan arribi a la fàbrica de Malàisia. Allà, és possible que l’empresa també es negui a pagar la taxa oficial per contractar personal estranger tot i que, legalment, a partir de 2018 té l’obligació de fer-ho.\n“A més, en cada etapa del procés de contractació poden sorgir costos associats a la corrupció –per a tramitar visats i altres documents, per exemple–, així com despeses d’allotjament i transport que també han d’assumir el personal”, explica Andy Hall.


Un anticòs de nova generació permetria tractar tumors resistents a la immunoteràpia\nInvestigadors de l'Institut d'Oncologia Vall d'Hebron, VHIO, participen en un estudi per tractar tumors que ara no responen a la immunoteràpia i ho fa\nn amb una estratègia basada en un anticòs que es pot unir a dos antígens alhora. Això permet que s'estimuli la immunitat contra els tumors de manera més efectiva i duradora. Us ho expliquem a "La poma de Newton" d'aquesta setmana.\nInvestigadors de l'Institut d'Oncologia Vall d'Hebron, VHIO, participen en un estudi per tractar tumors que ara no responen a la immunoteràpia i ho fan amb una estratègia basada en un anticòs que es pot unir a dos antígens alhora. Això permet que s'estimuli la immunitat contra els tumors de manera més efectiva i duradora. Us ho expliquem a "La poma de Newton" d'aquesta setmana.\nUna substància present en molts aliments incrementa el risc de tenir depressió\nUn estudi de l'Institut d'Investigació Biomèdica de Girona, IDIBGI, i de la UPF confirma la relació entre un aminoàcid molt present a la dieta, la pro\nlina, i la depressió. Us ho expliquem a "La poma de Newton" d'aquesta setmana.\nUn estudi de l'Institut d'Investigació Biomèdica de Girona, IDIBGI, i de la UPF confirma la relació entre un aminoàcid molt present a la dieta, la prolina, i la depressió. Us ho expliquem a "La poma de Newton" d'aquesta setmana.


El nou ministre ofereix diàleg a un Cos de Policia que encara demana més efectius | BonDia Diari digital d'Andorra.\nFoto de grup d'autoritats policials i de l'executiu, amb el cap de Govern, Xavier Espot al centre, amb els homenatjats durant la festivitat de la patrona del Cos de Policia.\nDv., 24/05/2019 - 18:21\nLa festivitat de Santa Maria Auxiliadora, patrona del Cos de Policia, ha suposat l'estrena, en acte oficial, del nou cap de Govern, Xavier Espot, i del nou ministre de Justícia i Interior, Josep Maria Rossell. Pel fet de portar poc més de 48 hores en el càrrec, Rossell s'ha volgut mostrar prudent a l'hora de valorar quines són les necessitats prioritàries del cos policial i si acontentarà totes les seves demandes. Únicament ha insistit en oferir-los tot el diàleg que sigui necessari, i els ha emplaçat a una reunió els propers dies per veure "quines s'han d'abordar en primer lloc". Segur que dins d'aquestes demandes estarà inclosa la petició de seguir augmentant els efectius policials. Així ho ha confirmat el director de la policia, Jordi Moreno. Aquest mes acaben la formació tretze nous agents i, a partir d'aquí, "no sabria dir la xifra exacta, però de ben segur que en faltaran més".\nLa xifra exacta s'establirà un cop entrin de manera definitiva aquests nous agents. I és que la seva incorporació implica l'obertura de noves places internes a diverses àrees policials, ha confirmat Moreno, així com la incorporació de quatre nous comandaments, que s'ubicaran en funció de les necessitats puntuals dels grups existents. Aquestes promocions "motiven els policies" i, en resum, "es treballa millor", ha opinat Moreno.\nPerò la necessitat de contractar més agents continua sent la mateixa. Malgrat que, aquest any, es contractaran cinc policies auxiliars, una figura que contempla la llei del cos però que fins ara no existia al país. Faran tasques administratives (i alliberaran així als agents que les estan fent en l'actualitat), i els servirà de formació perquè, quan surtin noves places, s'hi puguin presentar ja amb experiència, ha exposat el director de la policia. La normativa contempla que la figura del policia auxiliar ha de ser el d'una persona entre 18 i 21 anys, però s'està canviant perquè hi pugui accedir qualsevol ciutadà.\nEn el seu discurs davant d'autoritats polítiques del país, el cos policial andorrà però també el de banda i banda de la frontera, Moreno ha destacat sobretot la tasca feta el darrer any en la lluita contra el tràfic d'estupefaents (especialment pel fet d'haver allunyat la droga dels centres escolars i dels menors en general), la lluita en el camp de la ciberseguretat i la lluita contra el contraban, que ha donat "uns resultats molt satisfactoris". Ha recordat la resolució amb èxit de casos com la banda que robava caixes fortes, la que robava rellotges d'alta gamma o la detenció d'experts carteristes.\nEl darrer a parlar a l'acte de la festivitat de la patrona de la policia (el qual s'ha iniciat amb una desfilada dels agents i on s'ha homenatjat a treballadors que porten 15, 20 i 30 anys al cos), ha estat el cap de Govern, Xavier Espot. Ha reconegut que, malgrat que en el seu nou càrrec ha de ser transversal, sent "una proximitat especial amb el ministeri de Justícia i Interior", pel seu càrrec durant gairebé set anys precisament com a ministre d'aquesta cartera. Ha insistit que ara cal treballar en els reglaments dins la llei que regulin les diferents especificitats del cos.\nFinalment, ha insistit en el paper de la policia pel que fa a l'atenció a les víctimes i ha considerat que cal seguir millorant els protocols establerts en aquest sentit. Els agents, pel fet d'atendre a víctimes i delinqüents, són els primers "a mantenir l'ordre dins de la llei", ha manifestat. Per la seva part, Rossell ha confirmat a Moreno en el càrrec de director de la policia.\nPosar fre al "col·lapse" a la justícia\nEn un altre ordre de coses, i preguntat per la situació que viu la justícia andorrana, el nou ministre ha reconegut que des de diversos col·lectius, entre ells els advocats, li han transmès la sensació que es viu una situació de "col·lapse". "La gent en parla, em consta que és així", ha assegurat, i acabar amb això "serà un dels reptes" del ministeri, ha afirmat Rossell.\nEl ministre ha assegurat que encara no té decidits els secretaris d'Estat, tot i que ja ha iniciat les converses, per exemple amb Joan Antoni León, fins ara secretari d'Estat de Salut.\nAndbus, nou transport oficial del VPC i la FAR


ERC manté el 'no' a prorrogar l'estat d'alarma després de celebrar nous contactes amb el PSOE La República\nERC manté el ‘no’ a prorrogar l’estat d’alarma després de celebrar nous contactes amb el PSOE\nACN Barcelona.-Esquerra Republicana de Catalunya (ERC) manté el ‘no’ a una nova pròrroga de l’estat d’alarma després d’haver-se reunit amb el PSOE sense que s’hagin produït avenços. Segons fonts republicanes, […]\nACN Barcelona.-Esquerra Republicana de Catalunya (ERC) manté el ‘no’ a una nova pròrroga de l’estat d’alarma després d’haver-se reunit amb el PSOE sense que s’hagin produït avenços. Segons fonts republicanes, la formació es mantindrà en el ‘no’ si no es produeixen canvis i el PSOE admet algunes de les peticions d’ERC per donar suport al decret. Els republicans insisteixen en acabar amb el “comandament únic”, que la presa de decisions del desconfinament la pugui liderar la Generalitat i es “recuperin les competències”. Les mateixes fonts han explicat que a les negociacions s’ha avançat en la possibilitat que el govern espanyol permeti als ajuntaments destinar el superàvit a iniciatives socials per combatre la crisi derivada de la covid-19.\nDurant la roda de premsa després de l’executiva d’ERC d’aquest dilluns, la secretària general d’ERC, Marta Vilalta, ha mantingut el ‘no’ d’ERC a una nova pròrroga de l’estat d’alarma però ha concretat que continuaran les negociacions amb el PSOE i els ha emplaçat a “esforçar-se més” . “Reitero que no es donen les condicions per poder assumir un canvi” (de posició), ha subratllat. Ha detallat que les converses amb el PSOE tot i ser “cordials” i “sinceres” no són “suficients” i que els republicans treballaran les esmenes per quan el govern espanyol tingui enllestit l’esborrany sobre el decret de l’estat d’alarma. Sense negociació conjunta amb JxCatVilalta ha dit que no s’està produint una negociació conjunta entre ERC, JxCat i el PSOE, malgrat compartir “part” de l’estratègia i objectius. Des d’ERC han dit que el Govern ha de poder decidir, tal com ho feia abans que es decretés l’estat d’alarma. Preguntada sobre la iniciativa de JxCat perquè el president de la Generalitat, Quim Torra, sigui reconegut com autoritat competent en la presa de dedicions pel desconfinament, Vilalta ha dit que les decisions han de ser preses pel Govern amb Torra al capdavant i que els consellers competents puguin prendre les decisions que afectin la ciutadania. La portaveu d’ERC ha afirmat que la Generalitat ha de fer ús de les competències i la capacitat per dirigir el desconfinament del territori des de la “proximitat” i “l’expertesa”. Sobretot, davant d’un “comandament únic des de la distància, que no respon a les necessitats de la gent”. A banda de recuperar la capacitat de decisió des de Catalunya, Vilalta ha demanat que aquesta sigui l’última pròrroga i que, per preparar la legislació de cara a futures pandèmies, es modifiqui l’actual norma de salut pública i aquelles que afecten la mobilitat perquè hi hagi altres “eines” per protegir a la ciutadania “sense afectar els drets fonamentals”. Finalment, han tornat a incidir en les mesures socials i d’impulsar un permís retribuït i compartit entre pares i mares per conciliar. També en la petició perquè els ajuntaments puguin utilitzar el superàvit per impulsar mesures socials. Una de les qüestions que sí que comparteixen amb JxCat és la demanda de reunir la taula de diàleg amb l’Estat. Durant la roda de premsa, ERC ha aprofitat per tornar a reclamar la convocatòria de la taula de diàleg “perquè el conflicte polític segueix existint”. Vilalta ha dit que falta concretar com es poden tornar a asseure a la taula per reprendre la qüestió. Ha reivindicat que no són dos debats deslligats el de resoldre el conflicte polític i la recuperació de la covid-19. La republicana s’ha mostrat convençuda que comparteixen el “compromís” amb el PSOE de reunir “ben aviat” la taula.


Un joc de taula d'estratègia per a 2 jugadors per formar laberints!\nConsisteix en arribar a l'altre costat de l'tauler, haurem de jugar de manera estratègica decidint si avançar o dificultar el camí del teu oponent.\nPots veure la versió de el joc en mini, aquí.\nEs tracta d'arribar de la foma més ràpida al costat del teu oponent. A cada torn decidiràs, o bé moure la teva fitxa o dificultar-li el pas al teu rival amb una barrera. Un divertit joc d'estratègia per a tota la família.\nQuoridor, Ens agrada perquè...\nEns planteja una forma diferent de jugar amb la geometria i el càlcul. Encara que té unes regles molt senzilles, us sorprendria el repte estratègic que suposa.\nCaixa: 28x28 cm\nConté: 1 taulell, 20 barreres, 4 peons de fusta, 1 bossa de tela i les regles del joc.Temps del joc: 15 m.


GMP subministrament de fàbrica Pure Nature Extracte de Cnidium Osthole Supplier, millor extracte de 5% -10% Osthole extracte en pols, naturalesa pura 10% -98% Extracte de Cnidium de la Naturalesa Pura Osthole Supplier, Millor 5% -10% Osthole Pols en pols\nExtracte de Cnidium de la Naturalesa Pura Osthole Supplier, el millor 5% -10% de Osthole en pols\nOsthole és l'insecticida natural amb poca contaminació per al medi ambient, sense dany per als residus humans, sense pesticides. FZBIOTECH, com a fabricant de plaguicides biològics, s'ha dedicat a investigar i oferir la millor qualitat d'osthole a tot el món amb el millor preu. Per a la cooperació a llarg termini, hi ha disponible una mostra gratuïta. Xateja ara\nInformació bàsica d'Osthole\nUn altre nom: extracte de Cnidiadin\nLloc d'origen: Xina de Sichuan\n- Extracte de cidis Osthole 10% pols verd marró\n- Extracte de cidis Osthole 20% -70% Pols groc verd\n- Extracte de nidis Osthole 80% Pols groc clar\n- Extracte de cidis Osthole 90% pols blanc\n- Extracte de cidis Osthole 95% 98% Pols cristal·lina blanca\nEspecificació: 5% -98% Osthole\nCAS Núm .: 484-12-8, 63484-12-8\nMassa molecular: 244.29\nIntroducció de Osthole\nOsthole és el principal ingredient actiu d'Osthole, s'utilitza principalment per superar el malestar sexual i l'enfortiment de la potència sexual. I s'utilitza habitualment en formulacions dissenyades per escalfar els ronyons i enfortir l'energia de Yang.\nBeneficis de Osthole\n1. Incrementar la secreció d'espermatozoides, estimular el desig sexual i tenir acció afrodisíaca;\n2.Expelar fred i expulsar el vent;\n4. Calmar el ronyó per enfortir el yin.\n1. Osthole pot augmentar la secreció d'espermatozoides, estimular el desig sexual i tenir acció afrodisíaca. Són bons suplements d'ostrow.\n2. Osthole pot assecar la humitat i mata els cucs, expulsar el fred i expulsar el vent, calmar el ronyó per enfortir-se.\n3. Osthole té la funció d'alleujar l'asma i antifungus, antivirus.\nAplicació d'Osthole: dones de sexe calenta i extracte de pols d'osthole.osthole de plantes animals\n4. Osthole és àmpliament utilitzat en camps de productes sanitaris. Es pot utilitzar com a producte tònic en la impotència masculina, ingredients actius de medicaments per a malalties ginecològiques.\n5. Osthole és àmpliament utilitzat en camps de productes medicinals. L'extracte de fruita cnidium comú també s'utilitza per a la malaltia de pell exudativa aguda.\nXi'an Fengzu biològica Technology Co, Ltd és un dels fabricants professionals d'osthole de la Xina, per a tot el que necessiteu del millor preu, orgànic, 100% pur, naturalesa i osthole de fàbrica de GMP, si us plau no dubti en contactar amb nosaltres. I la benvinguda a granel a l'engròs i osthole d'alta quantitat, pols d'osth, cnidiadin, 484-12-8, 63484-12-8, extracte de cnidium, 264-267-7, osthole 10%, ella es va treure de nosaltres.\nHot Tags: Extracte de Cnidium de la Naturalesa Pura Osthole Supplier, el millor extracte de Cnidium del 5% -10% Osthole, Extracte de Cnidium de la Naturalesa Pura Osthole Supplier, Millor 5% -10% Osthole Pols en pols, Extracte de Cnidium Pure Naturals Osthole Supplier, Millor 5% -10% Osthole Pols 10%\nSàlvia extreure com utilitzar Extracte Salvia Miltio...\nusos de l'oli essencial d'eucaliptus Oli d'eucaliptus


Gallardo i el pacte amb el PS: Em sento còmode amb un referèndum\nEl programa electoral de Liberals d´Andorra podria portar sorpreses respecte d´anteriors comicis electorals. Així almenys s´entreveu de les afirmacions que ha fet al programa "La Rèplica" el president del partit.\nJordi Gallardo, que amb el president del PS, Pere López, ha visitat el programa per exposar el contingut del pacte entre les dues formacions, ha dit que antics esculls com ara l'avortament podrien no ser-ho tant. Tot plegat a la pregunta sobre una suposada victòria i sobre un possible govern de coalició entre les dues forces. El que sembla que Liberals d'Andorra té clar és que el tema de l'avortament ha de ser una qüestió a consultar amb la ciutadania. Gallardo ha dit sentir-se “còmode amb un referèndum sobre l’avortament en els tres supòsits” sempre que s’expliqui quines implicacions pot tenir per al país.\nGallardo ha matisat que el projecte del partit també va lligat al manifest de la Internacional Liberal que “recull molts principis progressistes”. En aquest sentit, tant ell com Pere López han insistit que cada partit mantindrà el seu propi programa electoral fidel als seus valors i fonaments. Reiteren que el pacte que alguns qualifiquen d´"antinatura" està potenciat per l´actual sistema electoral, que cal modificar. Diuen que el que busquen és sumar el vot dels descontents i no dividir-lo. D’aquesta manera volen combatre la dispersió del vot perquè el sistema electoral "no és democràtic" ni representatiu, i "provoca majories que no són reals".\nCap dels dos ha volgut entrar a debatre possibles reticències d´alguns comitès locals i asseguren que ara, un cop validat l’acord en els respectius congressos, es començarà a treballar en la materialització del pacte, l´eix programàtic comú i les persones.\nEls presidents de Liberals i el del PS neguen que hi hagi hagut un veto a l’entrada d’SDP al pacte. “Un camí com el que estem fent demana seure i parlar. Quan algú no vol seure a parlar és impossible. No es pot assolir un acord amb cartes o missatges als mitjans”, ha manifestat el socialdemòcrata.\nEntrevista completa a Jordi Gallardo i Pere López a La Rèplica:\nInforma: Anna Pifarré/Yasmina Canedo